

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΟΡΟΠΕΔΙΟΥ ΛΑΣΙΘΙΟΥ ΑΡ. ΠΡΩΤ. 4923

 ΤΖΕΡΜΙΑΔΩΝ 06/12/2022

**ΠΕΡΙΛΗΨΗ ΔΙΑΚΗΡΥΞΗΣ**

**Ο ΔΗΜΟΣ ΟΡΟΠΕΔΙΟΥ ΛΑΣΙΘΙΟΥ**

προκηρύσσει Ανοικτό, Ηλεκτρονικό, Δημόσιο, Διαγωνισμό για την «**Προμήθεια ηλεκτρικών σταθμών φόρτισης και ηλεκτρικών ποδηλάτων στα πλαίσια του προγράμματος CLEAN στο Οροπέδιο Λασιθίου», ενδεικτικού προϋπολογισμού 64.516,13€ πλέον ΦΠΑ με κριτήριο ανάθεσης την πλέον συμφέρουσα από οικονομική άποψη προσφοράς, βάσει βέλτιστης σχέσης ποιότητας – τιμής.**

 Αντικείμενο της σύμβασης είναι η προμήθεια, εγκατάσταση, παραμετροποίηση και λειτουργία ενός ολοκληρωμένου συστήματος μίσθωσης ηλεκτρικών ποδηλάτων για τον Δήμο όπως αναλυτικά περιγράφεται στην αναλυτική διακήρυξη και στη μελέτη της υπηρεσίας.

Τα προς προμήθεια είδη κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) : 34430000-0 – Ποδήλατα,31681500-8 - Συσκευές φόρτισης,48781000-6 - Πακέτα λογισμικού διαχείρισης συστημάτων, 32440000-9 - Τερματικά και εξοπλισμός τηλεμετρίας, 50111100-7 - Υπηρεσίες διαχείρισης στόλου οχημάτων, 79342200-5 - Υπηρεσίες προώθησης, 71356300-1 – Υπηρεσίες τεχνικής υποστήριξης

Ο Διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.), μέσω της διαδικτυακής πύλης [www.promitheus.gov.gr](http://www.promitheus.gov.gr/) του συστήματος). Η αναλυτική διακήρυξη θα δημοσιευθεί στο ΚΗΜΔΗΣ και η παρούσα περίληψη θα δημοσιευθεί στη ΔΙΑΥΓΕΙΑ και στον Ελληνικό Τύπο σύμφωνα με τα οριζόμενα στο Νόμο.

Ημερομηνία έναρξης υποβολής προσφορών είναι **12/12/2022 και ώρα 10:00 πμ**

Καταληκτική ημερομηνία παραλαβής των προσφορών είναι **09/01/2023 και ώρα 13:00**

Ημερομηνία αποσφράγισης προσφορών  **11/01/2023 και ώρα 10:00 πμ**

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης [www.promitheus.gov.gr](http://www.promitheus.gov.gr/) . Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς.

Δεν επιτρέπονται εναλλακτικές προσφορές.

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δέκα (10) μηνών από την επόμενη της καταληκτικής ημερομηνίας υποβολής προσφορών.

Προσφορές υποβάλλονται για το σύνολο των παρεχομένων υπηρεσιών και ειδών

Η διάρκεια της σύμβασης ορίζεται σε οχτώ (8) μήνες και ξεκινάει από την ανάρτησή της στο ΚΗΜΔΗΣ

Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, 2% επί του εκτιμώμενης αξίας της σύμβασης, ύψους 1.290,32 €

Η χρηματοδότηση της παρούσας πράξης «ΠΡΟΜΗΘΕΙΑ ΗΛΕΚΤΡΙΚΩΝ ΣΤΑΘΜΩΝ ΦΟΡΤΙΣΗΣ ΚΑΙ ΗΛΕΚΤΡΙΚΩΝ ΠΟΔΗΛΑΤΩΝ ΣΤΑ ΠΛΑΙΣΙΑ ΤΟΥ ΠΡΟΓΡΑΜΜΑΤΟΣ CLEAN ΣΤΟ OΡΟΠΕΔΙΟ ΛΑΣΙΘΙΟΥ», πραγματοποιείται κατόπιν ένταξής της στο Επιχειρησιακό Πρόγραμμα «ΠΠΑ ΠΕΡΙΦΕΡΕΙΑΣ ΚΡΗΤΗΣ 2021-2025», με βάση την απόφαση ένταξης με αρ. πρωτ. 252375/23/08/2022 της Περιφέρειας Κρήτης και έχει λάβει κωδικό ΟΠΣ 5185103.

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της Διαδικτυακής πύλης www.promitheus.gov.gr του ως άνω συστήματος. Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο (8) ημέρες πριν την καταληκτική ημερομηνία υποβολής προσφορών και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης www.promitheus.gov.gr, του Ε.Σ.Η.ΔΗ.Σ.

Οι ενδιαφερόμενοι μπορούν ακόμα να έχουν απεριόριστη, πλήρη, άμεση και δωρεάν πρόσβαση και να ενημερώνονται για τον παρόντα διαγωνισμό από την ηλεκτρονική διεύθυνση <https://lasithi.gov.g> και από τα γραφεία της Τεχνικής Υπηρεσίας του Δήμου Οροπεδίου Λασιθίου στο Τζερμιάδων, τις εργάσιμες μέρες και ώρες, τηλ. 2844-340156

Τζερμιάδων,

Ο ΔΗΜΑΡΧΟΣ ΟΡΟΠΕΔΙΟΥ ΛΑΣΙΘΙΟΥ